**Előterjesztés**

**Alsószentiván Község Önkormányzata Képviselő-testületének**

**2020. február hónapban tartandó soron következő nyilvános ülésére**

**Napirendi pont:** Határozati javaslat a kóbor állatok befogására, valamint állati eredetű melléktermék elszállítására és ártalmatlanítására vonatkozó önkormányzati feladatok ellátására vonatkozó szolgáltatási szerződés felmondására és új szerződés megkötésére

**Előterjesztő:** Husvéth Imre polgármester

***Tisztelt Képviselő-testület!***

Az önkormányzat 2015. szeptember 1. napjával kötött Szolgáltatási szerződést a kóbor állatok befogására, valamint állati eredetű melléktermék elszállítására és ártalmatlanítására vonatkozó önkormányzati feladatok ellátására a Hörcsöki Állatmenhely Nonprofit Kft-vel.

Ebben a gazdasági szervezetben feladat ellátóként Sárközi Károly állatvédelmi felelős és gyepmester végezte el a szerződésben vállalt feladatokat. Sárközi Károly tájékoztatta az önkormányzatot, hogy ő a Hörcsöki Állatmenhely Nonprofit Kft-ben 2020. május 1. napjától nem lát el gyepmesteri feladatokat, így nem biztosított a szerződésben vállalt feladatok további szakszerű ellátása.

A feladatok további szakszerű ellátása érdekében javaslom, hogy az önkormányzat kössön új Szolgáltatási szerződést a Pat Patrol Kft-vel, melyben az állatvédelmi és gyepmesteri feladatok szakszerű ellátását továbbra is Sárközi Károly fogja végezni.

Kérem, hogy a határozati javaslatot és a Szolgáltatási szerződés tervezetét megtárgyalni szíveskedjenek.

Alsószentiván, 2020. február 4.

Husvéth Imre

polgármester

HATÁROZATI JAVASLAT 1.

Alsószentiván Község Önkormányzata Képviselő-testületének

/2020. (II. 13.) határozata

a kóbor állatok befogására, valamint állati eredetű melléktermék elszállítására és ártalmatlanítására irányuló önkormányzati feladatok ellátására vonatkozó szolgáltatási szerződés felmondásáról

Alsószentiván Község Önkormányzatának Képviselő-testülete a kóbor állatok befogására, valamint állati eredetű melléktermék elszállítására és ártalmatlanítására irányuló önkormányzati feladatok ellátására vonatkozó, 2015. augusztus 31. nappal a Hörcsöki Állatmenhely Nonprofit Kft-vel megkötött szolgáltatási szerződés felbontását - a szerződés 12. pontjában foglalt 60 napos felmondási idővel – 2020. március 2. nappal kezdeményezi.

Felelős: Husvéth Imre polgármester

Határidő: 2020. március 2.

HATÁROZATI JAVASLAT 2.

Alsószentiván Község Önkormányzat Képviselő-testületének

/2020. (II. 13.) határozata

a kóbor állatok befogására, valamint állati eredetű melléktermék elszállítására és ártalmatlanítására irányuló önkormányzati feladatok ellátására vonatkozó szolgáltatási szerződés megkötéséről

Alsószentiván Község Önkormányzatának Képviselő-testülete megismerte és megtárgyaltaa kóbor állatok befogására, valamint állati eredetű melléktermék elszállítására és ártalmatlanítására irányuló önkormányzati feladatok ellátására vonatkozó Szolgáltatási Szerződést, és azt az előterjesztés szerinti tartalom szerint elfogadja.

A Képviselő-testület felhatalmazza Husvéth Imre polgármester a szerződés aláírására.

Felelős: Husvéth Imre polgármester

Határidő: 2020. április 30.

**SZOLGÁLTATÁSI SZERZŐDÉS**

**kóbor állatok befogására, valamint állati eredetű melléktermék elszállítására és ártalmatlanítására vonatkozó önkormányzati feladatok ellátására**

Mely létrejött

egyrészről **Pet Patrol Kft.** (Cégjegyzékszám: 07-09-030746, Adószám: 27318609-2-07, Székhely: 7019 Sárbogárd, külterület 01221/1, képviseli: Sárközy Viktor Zolán, Feladatellátó: Sárközy Károly gyepmester, állatvédelmi felelős, tel.: 06303421493) mint **Szolgáltató**

másrészről **Alsószentiván Község Önkormányzata** (7012 Alsószentiván, Béke u. 56/a., képviseli: Husvéth Imre polgármester), mint **Megrendelő**

**együttesen: Szerződő felek** között az alábbi tartalommal:

1. A Szerződő felek megállapodnak, hogy Megrendelő közigazgatási területén „az állatok védelméről és kíméletéről” szóló 1998. évi XXVIII. törvény 48/A § (3) bekezdésében rögzített kóbor állatok befogására vonatkozó, valamint „az élelmiszerláncról és hatósági felügyeletről” szóló 2008. évi XLVI. törvény 19 § (1)-(2) bekezdésében rögzített, állati eredetű melléktermék elszállítására és ártalmatlanítására vonatkozó önkormányzati feladataita Szolgáltatóval végezteti.
2. A Szolgáltató jelen Szerződés - továbbiakban: Szerződés **-** 1. pontjában körülírt feladatok a gyepmesteri, állatmentési feladtok ellátását „az Állat-egészségügyi Szabályzat kiadásáról” szóló 41/1997. (V.28.) FM rendeletnek és a vonatkozó állatvédelmi törvénynek megfelelve elvállalja.
3. A feladat ellátása magába foglalja:
	1. havi egy alkalommal szemle a község területén,
	2. önkormányzat ügyintézője vagy a lakosság részéről történő, minden esetben hívószám kijelzéses telefonról történő hívás fogadását a bejelentő nevével,
	3. 365 napos elérhetőséget, szükség szerint munkaidő túl és ünnepnapokon (szabadság esetén helyettest biztosít)
	4. munkanapló vezetését,
	5. a kutya megfigyelőhely biztosítását, üzemeltetését,
	6. állatorvosi ellátás biztosítását,
	7. kóbor ebek befogását,
	8. havonta egy kutya karanténozását (két hét időtartamra),
	9. technikai felszerelés biztosítását, üzemben tartását, (állatbódító eszköz, kutya szállító ketrec, élve befogó ketrec, befogó hurok, fogó, stb.)
	10. transzponder leolvasó biztosítását,
	11. gyógyszer, altató fecskendő, stb. biztosítását az ellátó állatorvoson keresztül (Dr. Szénási Károly hatósági állatorvos)
	12. védő- és munkaruha biztosítását, (védőkesztyű, hullazsák, fertőtlenítő szerek, stb.),
	13. gépjármű biztosítását, üzemeltetését,
	14. karantén után az állatok menhelyen történő elhelyezését,
	15. egyéb állatok (ló, szarvasmarha, kecske, juh, hüllők, madarak stb.,) befogását és tartását egyeztetés után egyedi és eseti számlázás alapján,
	16. tetem elszállítás, amennyiben a tulajdonos nem ismert, a 2008. évi XLVI. törvény 19.§-a szerint, közúton a Közút kezelőjét terheli az elszállítás költsége,
	17. tetem szállítására 45/2012. VM rendeletnek megfelelő szállító eszköz biztosítását.
4. Szerződő felek megállapodnak abban, hogy ha a befogott állat gazdája kideríthető, úgy a befogás költségei a tulajdonost terhelik. A befogott eb, amennyiben rendelkezik oltási könyvvel és érvényes oltással, úgy a gazda a költségek megtérítése után köteles az ebről az állatvédelmi törvény szerint gondoskodni. Ha a befogott állat nem beazonosítható, akkor kettő hét karanténozás után chipezve, oltva a menhelyre kerül, mely után már örökbe adható.
5. A szolgáltatás elvégzésének helye kóbor illetőleg veszélyes állatok befogása esetén: **Alsószentiván község közigazgatás területe.**
6. A Szolgáltató a gyepmesteri feladatok ellátását „az Állat-egészségügyi Szabályzat kiadásáról” szóló 41/1997. (V.28.) FM rendeletnek és a vonatkozó állatvédelmi törvénynek megfelelve kell végezze.
7. A Szolgáltatót a Szerződés 1. és 2. pontjában részletezett gyepmesteri illetve állatvédelmi feladatok ellátásáért havonta 25.000,- Ft átalánydíj illeti meg, melyet a Megrendelő, a polgármester által kiállított teljesítményigazolást követően, Szolgáltató által kiállított számla ellenében 8 napon belül egyenlít ki.
8. Ha átlagában éves szinten, havonta egynél több kutya kerül befogásra, úgy az ezen felül befogott ebek tartásának költségeire és a kiszállási költségre a Szolgáltató külön számlát jogosult benyújtani évente egy alkalommal (december), az önkormányzati ügyintézővel egyeztetett adatok alapján a szerződéses partnernek nyújtott kedvezményes külön szolgáltatási díjjal:

 Kiszállási díj 90,-ft/km,

 Karantén tartásdíja 350,-ft/nap.

1. Állati tetem elszállítás külön elszámolás alapján:

Állati tetem elszállítási alapdíj: 3000.-ft/alkalom

Állati tetem elszállítás (telephelytől-telephelyig)

 50 kg-ig 100-,ft/km

 50 kg felett 150,-ft/km

+ tetem súlyától függően 200,-ft/kg

1. A 9. pontban foglalt elszámolási alapdíjjal a lakossági igények kielégítését is vállaljuk, lakossági megrendelő költségére, készpénzfizetési számla ellenében.
2. Szerződő felek a szolgáltatási díjat előzetes egyeztetés alapján, a KSH által meghatározott infláció mértékével emelhetik.
3. Jelen szerződés felbontását bármelyik fél kezdeményezheti írásban, 60 napos felmondási idővel.
4. Szerződést a felek az aláírás napjával, határozatlan időre kötik. Szerződő felek bármelyike írásban kezdeményezheti a szerződés módosítását. A szerződés csak akarategységben módosítható.
5. Jelen szerződésben rögzített feltételek súlyos megszegése esetén – fizetési kötelezettség elmulasztása, a bejelentett feladat el nem végzése -, a felek azonnali hatállyal jogosultak felmondani a szerződést.
6. Jelen szerződésben nem szabályozott kérdésekben a feladat ellátására vonatkozó jogszabályok és a Ptk. rendelkezései az irányadók.
7. A felek a szerződést elolvasták, azt közösen értelmezték, és mint akaratukkal mindenben megegyezőt jóváhagyólag aláírták.

Alsószentiván, 2020. április 30.

………………………………………….. ………………………………………..

 Husvéth Imre Sárközy Viktor Zoltán

 Alsószentiván Község Önkormányzatának Pet Patrol Kft.

 polgármestere mint Szolgáltató Képviselő

………………………………..

Sárközy Károly

mint feladatellátó